หลังจากเดินตลาดนัดรถไฟรัชดาเสร็จ ก็เดินเล่นมาเรื่อย ๆ ถัดจากห้างเอสพลานาดรัชดา เห็นร้านอาหารอีสานร้านนี้ คนค่อนข้างเยอะ และร้านดูโล่ง ใหญ่สะอาด จึงไม่รอช้าเดินเข้าร้านทั้งๆที่อิ่มมากจากของกินที่ตลาดนัดรถไฟ

มาถึงก็ไม่คิดอะไรมาก เราก็สั่งตำซั่ว 1 จาน ตับหวาน 1 จาน แต่พนักงานบอกว่าหมด งั้นเอาน้ำตกหมูค่ะ พนักงานบอกหมดค่ะ งั้นไม่เป็นไรค่ะ ตำซั่วอย่างเดียวละกัน

หลังจากนั้น 5 นาที ตำซั่วมาถึงโต๊ะ แว๊บแรกคิดว่าเสริฟผิด หน้าตาเหมือนหอยทอด เพราะด้านบนโป่พมาด้วยถั่วงอกเยอะมาก จานใหญ่ แต่สรุปถูกแล้วค่ะตำซั่ว เป็นตำซั่วที่แปลกมาก ใส่เครื่องมาเป็นกากหมู ถั่วงอก หน่อไม้จืด จะไม่หนักไปทางขนมจีนและมะละกอค่ะ

รสชาติ: ออกหวานไปนิดนึง แต่เผ็ดมากกกกกกก ระดับ 10 ปากแสบร้อนไปหมดเลยค่ะ น้ำตาไหล แต่ฟินมากเพราะอยากมานาน ถ้าเปรี้ยวกว่านี้จะดีมาก แต่เราสามารถสั่งความเผ็ดเค้าได้นะคะ ถ้าไม่สั่งจะได้แบบจัดเต็ม (พริก)

ราคา: จานละ 50 บาท
  
ปล.ได้ทานแค่อย่างเดียว ไว้วันหน้าจะมาลองเมนูอื่นค่ะ